Filoskopoj

Filoskopoj aŭ Phylloscopus estas genro de birdoj iam lokataj en Silviedoj kaj lastatempe konsiderantaj kiel meritantaj propran familion nome Filoskopedoj (Alström et al. 2006). Estas lastatempe ĉirkaŭ 55 specioj en la genro, sed tiu kompono faras ĝin polifiletika genro rilate al Seicercus. Tiele, kelkaj specioj tuj estu forigitaj el la nuna genro.

La latina scienca nomo uzas du radikojn el la antikva greka kun la signifo "kiu rigardas la foliojn" alude al la konstanta kutimo proserĉi insektetojn inter kaj ĉefe sub la folioj.

La birdoj de moderklimataj regionoj estas kutime tre migrantaj. Ili estas aktivaj, konstante moviĝantaj, asociaj kun arboj, kvankam plie ĉe malferma arbaro ol en densaj plantejoj. Ili loĝas el kanopeo al subkreskaĵaro. Plej parto de tiuj specioj estas tre teritoriemaj kaj somere kaj vintre.

Ili estas malgrandaj Paseroformaj birdoj verdecaj aŭ brunecaj supre kun blankecaj aŭ flavecaj subaj partoj, kiuj ĉasas insektojn meze de la folioj de arboj. Ili strete similas unu la alian aspekte, kaj nur etaj detaloj, ofte rimarkeblaj nur tenante la birdon enmane kaj fare de fakulo povas distingigi ilin, sed per la respektivaj kantoj (kutime simplaj kompare kun tiuj de silviecaj birdoj) ili facile distingeblas.

La specioj tradicie lokataj en Phylloscopus estas:
 Ruĝecvizaĝa filoskopo, Phylloscopus laetus
 Laŭra filoskopo, Phylloscopus laurae
 Ruĝeckrona filoskopo, Phylloscopus ruficapilla
 Uganda filoskopo, Phylloscopus budongoensis
 Malhelbruna filoskopo, Phylloscopus umbrovirens
 Nigrakrona filoskopo, Phylloscopus herberti
 Fitiso aŭ Fitisofiloskopo, Phylloscopus trochilus
 Kanaria ĉifĉafo, Phylloscopus canariensis
 Orientkanaria ĉifĉafo, Phylloscopus canariensis exsul (formortinta: 1986?)
 Okcidentkanaria ĉifĉafo, Phylloscopus canariensis canariensis
 Ĉifĉafo aŭ Frua filoskopo, Phylloscopus collybita
 Siberia ĉifĉafo, Phylloscopus (collybita) tristis
 Iberia ĉifĉafo, Phylloscopus brehmii
 Montoĉifĉafo, Phylloscopus sindianus
 Senkolora filoskopo, Phylloscopus neglectus
 Montofitiso, Montfitiso aŭ Montofiloskopo, Phylloscopus bonelli
 Orienta montfitiso, Phylloscopus orientalis
 Arbarfiloskopo, Phylloscopus sibilatrix
 Bruna filoskopo, Phylloscopus fuscatus
 Fulgoventra filoskopo, Phylloscopus fuligiventer
 Tikela filoskopo, Phylloscopus affinis
 Sablogorĝa filoskopo, Phylloscopus subaffinis
 Flavecventra filoskopo, Phylloscopus griseolus
 Flavastria filoskopo, Phylloscopus armandii
 Salikfiloskopo, Phylloscopus schwarzi
 Bela filoskopo, Phylloscopus pulcher
 Makulflugila filoskopo, Phylloscopus maculipennis
 Regolfiloskopo, Phylloscopus proregulus
 Palpuga filoskopo  aŭ Citronpuga filoskopo, Phylloscopus chloronotus
 Kansua filoskopo, Phylloscopus kansuensis
 Junana filoskopo, Phylloscopus yunnanensis – P. sichuanensis estas juna sinonimo
 Afgana filoskopo, Phylloscopus subviridis
 Flavbrova filoskopo, Phylloscopus inornatus
 Humea filoskopo, Phylloscopus humei – iam en P. inornatus
 Norda filoskopo, Phylloscopus borealis
 Verda filoskopo, Phylloscopus trochiloides
 Palpieda filoskopo, Phylloscopus tenellipes
 Saĥalina filoskopo, Phylloscopus borealoides
 Grandbeka filoskopo, Phylloscopus magnirostris
 Titlera filoskopo, Phylloscopus tytleri
 Granda kronfiloskopo, Phylloscopus occipitalis
 Kronfiloskopo, Phylloscopus coronatus
 Ijima filoskopo, Phylloscopus ijimae
 Regoleca filoskopo, Phylloscopus reguloides
 Hainana filoskopo, Phylloscopus hainanus
 Emeia filoskopo, Phylloscopus emeiensis
 Davisona filoskopo aŭ Blankvosta filoskopo, Phylloscopus davisoni
 Kantofiloskopo, Phylloscopus cantator
 Kalkoŝtona filoskopo, Phylloscopus calciatilis
 Sulfurbrusta filoskopo, Phylloscopus ricketti
 Citrongorĝa filoskopo, Phylloscopus cebuensis
 Monta filoskopo, Phylloscopus trivirgatus
 Sulavesa filoskopo, Phylloscopus sarasinorum
 Timora filoskopo, Phylloscopus presbytes
 Insula filoskopo, Phylloscopus poliocephalus
 Filipina filoskopo, Phylloscopus olivaceus
 Makira filoskopo, Phylloscopus makirensis
 Ombra filoskopo aŭ Kulambangra filoskopo, Phylloscopus amoenus

Dubindaj:
 Dustria filoskopo, Phylloscopus plumbeitarsus
 Iberia ĉifĉafo, Phylloscopus (collybita) ibericus

Referencoj
 Alström, Per; Ericson, Per G.P.; Olsson, Urban & Sundberg, Per (2006): Phylogeny and classification of the avian superfamily Sylvioidea. Molecular Phylogenetics and Evolution 38(2): 381–397.
 Badyaev Alexander V. & Leaf, Elizabeth S. (1997): Habitat associations of song characteristics in Phylloscopus and Hippolais warblers. Auk 114(1): 40-46. PDF plena teksto 

 Del Hoyo, J.; Elliot, A. & Christie D. (editors). (2006). Handbook of the Birds of the World. Volume 11: Old World Flycatchers to Old World Warblers. Lynx Edicions. ISBN 849655306X.

Eksteraj ligiloj 

 Filmetoj de filoskopoj  ĉe Internet Bird Collection

Paseroformaj
Filoskopedoj
Birdoj de Afriko
Birdoj de Azio
Birdoj de Eŭropo